钦定古今图书集成/明伦汇编/氏族典/第357卷 > 《廖用贤尚友录》 > 林特
## 钦定古今图书集成/明伦汇编/氏族典/第357卷 > 《廖用贤尚友录》 > 林特

按《宋史王钦若传》：“林特，字士奇，祖揆，仕闽为南剑州
顺昌令，因家顺昌。特少颖悟，十岁谒江南李景，献所
为文，授兰台校书郎。江南平，伪官皆入见，特袖文以
进。太宗以为长葛尉，授大理寺丞，通判陇州，有治状。
吕蒙正入相，荐之，入判三司，累迁尚书工部侍郎，拜
三司使。寇准言特奸邪，又数与争事，帝为出准。后罢”
三司，迁吏部侍郎。天禧元年，转尚书右丞。时天下完
富，丁谓以符瑞、土木迎帝意，而以特有心计，使干财
利佐之。然特亦天性邪险，善附会，故谓始终善特。仁
宗即位，进刑部尚书、翰林侍读学士。及谓贬，特亦落
职知许州。还朝，以户部尚书知通进银台司，卒。